Пасля заканчэння Брэсцкага дзяржаўнага педагагічнага інстытута імя А.С.Пушкіна С.С.Мелехавец выкладала хімію ў Жамчужненскай сярэдняй школе Баранавіцкага раёна і сярэдніх школах №№ 34 і 28 Брэста. Там атрымала навыкі работы з малодшымі школьнікамі і асаблівымі дзецьмі, у мультыпрофільных класах, пазакласнай дзейнасці і алімпіядным руху. Пэўны час Святлана Сяргееўна працавала асістэнтам кафедры хіміі БрДУ імя А.С.Пушкіна. Вопыт універсітэцкай работы аказаўся надзвычай карысным у прафесійным станаўленні. З 2006 года настаўніца шчыруе ў брэсцкім ліцэі № 1 імя А.С.Пушкіна.